Komisjoni otsus,

7. juuli 2003,

millega võetakse vastu Euroopa Parlamendi ja nõukogu määruse (EÜ) nr 304/2003 kohased ühenduse impordiotsused teatud kemikaalide kohta ja muudetakse otsuseid 2000/657/EÜ ja 2001/852/EÜ

(EMPs kohaldatav tekst)

(2003/508/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse ohtlike kemikaalide eksporti ja importi käsitlevat Euroopa Parlamendi ja nõukogu 28. jaanuari 2003. aasta määrust (EÜ) nr 304/2003, [1] eriti selle artikli 12 lõiget 1,

ning arvestades järgmist:

(1) Määruse (EÜ) nr 304/2003 alusel otsustab komisjon ühenduse nimel eelnevalt teatatud nõusoleku protseduuri järgi iga keemilise aine korral, kas lubada selle importi ühendusse või mitte.

(2) ÜRO keskkonnaprogramm (UNEP) ning Toidu- ja Põllumajandusorganisatsioon (FAO) on määratud pakkuma sekretariaadi teenuseid ajutise eelnevalt teatatud nõusoleku protseduuri läbiviimiseks vastavalt teatavate ohtlike kemikaalide ja pestitsiididega rahvusvahelisel kauplemisel rakendatavate eelnevalt teatatud nõusoleku protseduuri käsitleva Rotterdami konventsiooni täievoliliste esindajate konverentsi lõppaktile, eriti kõnealuse akti juurde kuuluva ajutist korda käsitlevale resolutsioonile; konventsioonile kirjutati alla 11. septembril 1998 ja ühendus kiitis selle heaks nõukogu otsusega 2003/106/EÜ. [2]

(3) Komisjon, kes toimib ühtse määratud asutusena, on kohustatud ühenduse ja liikmesriikide nimel edastama otsuseid kemikaalide kohta ajutisele eelnevalt teatatud nõusoleku protseduuri sekretariaadile, edaspidi "ajutine sekretariaat".

(4) Ajutine sekretariaat on taotlenud, et eelnevalt teatatud nõusoleku protseduuris osalejad kasutaksid oma impordiotsusest ettekandmisel importiva riigi vastuse erivormi.

(5) Kemikaal monokrotofoss on lisatud pestitsiidina ajutise eelnevalt teatatud nõusoleku protseduuri alla kuuluvate keemiliste ainete nimekirja, mille kohta komisjon sai teavet ajutiselt sekretariaadilt otsuste tegemise juhendina. Monokrotofoss on juba ajutise eelnevalt teatatud nõusoleku protseduuri subjekt, samal ajal kui teatud eriti ohtlikud monokrotofossi sisaldavad pestitsiidivormid on loetletud Rotterdami konventsiooni III lisas. Ühenduse hinnangu andmiseni monokrotofossile nõukogu 15. juuli 1991. aasta direktiiviga 91/414/EMÜ, mis käsitleb taimekaitsevahendite turuleviimist, [3] viimati muudetud määrusega (EÜ) nr 806/2003, [4] anti neid pestitsiidivorme käsitlev ajutine vastus komisjoni 16. oktoobri 2000. aasta otsuses 2000/657/EÜ teatud kemikaalide ühenduse impordiotsuste kohta vastavalt nõukogu määrusele (EMÜ) nr 2455/92, mis hõlmab teatud ohtlike kemikaalide eksporti ja importi, [5] muudetud otsusega 2001/852/EÜ. [6] Vastavalt komisjoni 20. novembri 2002. aasta määrusele (EÜ) nr 2076/2002, millega pikendatakse tähtaega vastavalt nõukogu direktiivi 91/414/EMÜ artikli 8 lõikele 2 ja mis käsitleb teatud kindlaid toimeaineid sisaldavate taimekaitsevahendite väljajätmist kõnealuse direktiivi I lisast, samuti neid toimeaineid sisaldavate taimekaitsevahendite lubade tühistamist, [7] jäeti monokrotofoss välja direktiivi 91/414/EMÜ I lisast ja load seda sisaldavate taimekaitsevahendite kohta tühistati 25. juuliks 2003. Otsuses 2000/657/EÜ sätestatud ajutine vastus tuleb asendada lõpliku impordiotsusega.

(6) Kemikaalid 2,4,5-T, klorobensilaat ja fosfamidoon kuuluvad direktiivi 91/414/EMÜ reguleerimisalasse, millega nähakse ette üleminekuperiood, mille jooksul võivad liikmesriigid teha otsuseid direktiivi reguleerimisalasse kuuluvate ainete ja toodete kohta. Need ained jäeti välja direktiivi 91/414/EMÜ I lisast määrusega (EÜ) nr 2076/2002 ja neid aineid sisaldavate taimekaitsevahendite load tühistati 25. juuliks 2003. Otsuses 2000/657/EÜ sätestatud pestitsiidivormide 2,4,5-T, klorobensilaadi ja fosfamidooni impordiotsused, mis esitati ajutise vastusena ühenduse otsust oodates, tuleb seetõttu asendada lõppotsustega.

(7) Kemikaalid paratioon ja metüülparatioon kuuluvad samuti direktiivi 91/414/EMÜ reguleerimisalasse. Komisjoni 9. juuli 2001. aasta otsusega 2001/520/EÜ paratiooni nõukogu direktiivi 91/414/EMÜ I lisasse kandmata jätmise ja seda toimeainet sisaldavate taimekaitsevahendite lubade kehtetuks tunnistamise kohta [8] ja komisjoni 10. märtsi 2003. aasta otsusega 2003/166/EÜ metüülparatiooni nõukogu direktiivi 91/414/EMÜ I lisasse kandmata jätmise ja seda toimeainet sisaldavate taimekaitsevahendite lubade kehtetuks tunnistamise kohta, [9] on kõnealused ained nüüd direktiivi 91/414/EMÜ I lisast välja jäetud ja seetõttu on kõnealuseid toimeaineid sisaldavate taimekaitsevahendite load kehtetuks tunnistatud. Impordiotsused pestitsiidivormide paratioon ja metüülparatioon kohta, mis on esitatud 19. novembri 2001. aasta komisjoni otsuses 2001/852/EÜ ühenduse impordiotsuste väljaandmise kohta vastavalt nõukogu määrusele (EMÜ) nr 2455/92, mis käsitleb kindlate ohtlike kemikaalide importi ja eksporti ja vastavalt otsuse 2000/657/EÜ muutmiseks ning komisjoni otsus 2000/657/EÜ, mis esitati ajutise otsusena ühenduse otsuse vastuvõtmiseni, tuleb seetõttu asendada lõppotsustega.

(8) Kemikaali etüleenoksiid hõlmab 21. detsembri 1978. aasta nõukogu direktiiv kindlaid toimeaineid sisaldavate taimekaitsevahendite turuletoomise ja kasutamise keelustamise kohta, [10] mida on viimati muudetud määrusega (EÜ) nr 807/2003. [11] See kajastus otsuses 2001/852/EÜ esitatud impordi lõppotsuses. Siiski nimetati etüleenoksiidi hiljuti ühenduse programmis olemasolevate ainete hindamise kohta vastavalt Euroopa parlamendi ja nõukogu 16. veebruari 1998. aasta direktiivile, mis käsitleb biotsiidide turuleviimist, [12] millega antakse üleminekuperiood, mille jooksul võivad liikmesriigid ühenduse otsust oodates vastu võtta otsuseid ainete ja toodete kohta, mis kuuluvad kõnealuse direktiivi reguleerimisalasse. Seetõttu tuleks asendada otsuses 2001/852/EÜ sätestatud impordiotsus.

(9) Kemikaalid polübromobifenüülid (PBB) alluvad ühenduse tasemel rangetele piirangutele vastavalt nõukogu 27. juuli 1976. aasta direktiivile 76/769/EMÜ liikmesriikide õigusaktide ühtlustamise kohta, mis käsitleb kindlate ohtlike ainete ja vormide piiranguid turul ja kasutamist, [13] viimati muudetud Euroopa parlamendi ja nõukogu direktiiviga 2003/11/EÜ. [14] Seda kajastas eelnevalt teatatud nõusoleku V ringkirjas avaldatud ühenduse impordiotsus, milles esitati olukord 30. juuni 1995 seisuga. Kõnealune otsus ei võtnud siiski arvesse PBB täielikku keelustamist Austrias aastast 1993. Seetõttu on vaja kõnealune impordiotsus asendada.

(10) Käesolevas otsuses ettenähtud meetmed on kooskõlas nõukogu direktiivi 67/548/EMÜ [15] artikliga 29, viimati muudetud määrusega 807/2003/EÜ,

ON VASTU VÕTNUD JÄRGMISE OTSUSE:

Artikkel 1

Otsuse 2000/657/EMÜ I lisas sätestatud ajutine vastus kemikaalide 2,4,5-T, klorobensilaadi, metüülparatiooni, monokrotofossi ja fosfamidooni kohta asendatakse käesoleva otsuse I lisas sätestatud impordivastuse vormiga.

Artikkel 2

Otsuse 2001/852/EÜ lisas sätestatud etüleenoksiidi impordi lõppotsus ja paratiooni impordi ajutine vastus asendatakse käesoleva otsuse II lisas esitatud impordivastuse vormiga.

Artikkel 3

Eelnevalt teatatud nõusoleku V ringkirjas avaldatud polübromobifenüülide (PBB) impordi lõppotsus asendatakse käesoleva otsuse III lisas sätestatud impordivastuse vormiga.

Brüssel, 7. juuli 2003

Komisjoni nimel

komisjoni liige

Margot Wallström

[1] ELT L 63, 6.3.2003, lk 1.

[2] ELT L 63, 6.3.2003, lk 27.

[3] EÜT L 230, 19.8.1991, lk 1.

[4] ELT L 122, 16.5.2003, lk 1.

[5] EÜT L 275, 27.10.2000, lk 44.

[6] EÜT L 318, 4.12.2001, lk 28.

[7] EÜT L 319, 23.11.2002, lk 3.

[8] EÜT L 187, 10.7.2001, lk 47.

[9] ELT L 67, 12.3.2003, lk 18.

[10] EÜT L 33, 8.2.1979, lk 36.

[11] ELT L 122, 16.5.2003, lk 36.

[12] EÜT L 123, 24.4.1998, lk 1.

[13] EÜT L 262, 27.9.1976, lk 201.

[14] ELT L 42, 15.2.2003, lk 45.

[15] EÜT 196, 16.8.1967, lk 1.

--------------------------------------------------

I LISA

Kemikaalide 2,4,5-T, klorobensilaadi, metüülparatiooni, monokrotofossi ja fosfamidooni muudetud impordiotsused, mis asendavad eelmisi otsuses 2000/657/EÜ sätestatud impordiotsuseid

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

II LISA

Keemiliste ainete etüleenoksiidi ja paratiooni muudetud impordiotsused, mis asendavad eelmises otsuses 2001/852/EÜ sätestatud impordiotsuseid

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

III LISA

Kemikaalide polübromobifenüülid (PBB) muudetud impordiotsus, mis asendab eelmist 1995. aasta impordiotsust

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------